CELEX: C2006/310/16
Language: el
Date: 2006-12-16 00:00:00
Title: Υπόθεση C-440/06: Προσφυγή της 24ης Οκτωβρίου 2006 — Επιτροπή των Ευρωπαϊκών Κοινοτήτων κατά Ελληνικής Δημοκρατίας

16.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 310/9
            
         Προσφυγή της 24ης Οκτωβρίου 2006 — Επιτροπή των Ευρωπαϊκών Κοινοτήτων κατά Ελληνικής Δημοκρατίας
   (Υπόθεση C-440/06)
   (2006/C 310/16)
   Γλώσσα διαδικασίας ελληνική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: S. Pardo Quintillán και Μ. Κωνσταντινίδης)
   
      Καθής: Ελληνική Δημοκρατία
   Αιτήματα:
   
               —
            
            
               να διαπιστώσει ότι η Ελληνική Δημοκρατία, μην έχοντας μεριμνήσει ώστε 24 οικισμοί να διαθέτουν δίκτυα αποχέτευσης αστικών λυμάτων που να ανταποκρίνονται στις απαιτήσεις του άρθρου 3 ή/και συστήματα επεξεργασίας των αστικών λυμάτων που να ικανοποιούν τις απαιτήσεις του άρθρου 4, παρέβη τις υποχρεώσεις που υπέχει δυνάμει των άρθρων 3 και 4 της Οδηγίας 91/271/ΕΟΚ (1) για την επεξεργασία των αστικών λυμάτων.
            
         
               —
            
            
               να καταδικάσει την Ελληνική Δημοκρατία στα δικαστικά έξοδα.
            
         Ισχυρισμοί και κύρια επιχειρήματα
   Το άρθρο 3 της οδηγίας 91/271/ΕΟΚ προβλέπει την υποχρέωση για τα κράτη μέλη εγκατάστασης δικτύου αποχέτευσης αστικών λυμάτων για οικισμούς συγκεκριμένου μεγέθους. Το άρθρο 4 της οδηγίας εξάλλου προβλέπει ότι τα κράτη μέλη εξασφαλίζουν την υποβολή των αστικών λυμάτων που διοχετεύονται σε αποχετευτικά δίκτυα σε δευτεροβάθμια (ή ισοδύναμη) επεξεργασία όπως αυτή νοείται κατά το άρθρο 2 αριθμός 8 της οδηγίας
   Η παρούσα υπόθεση αφορά την παραβίαση δύο συγκεκριμένων υποχρεώσεων εκ μέρους της Ελληνικής Δημοκρατίας που προβλέπονται στα άρθρα 3 και 4 της οδηγίας 91/271/ΕΟΚ. Πρόκειται αφενός για την υποχρέωση ύπαρξης δικτύου αποχέτευσης αστικών λυμάτων έως τις 31 Δεκεμβρίου 2000 σε όλους τους οικισμούς με ισοδύναμο πληθυσμό άνω των 15 000 σύμφωνα με το άρθρο 3 της οδηγίας. Κι αφετέρου, αφορά την υποχρέωση υποβολής σε δευτεροβάθμια επεξεργασία, το αργότερο έως τις 31 Δεκεμβρίου 2000, όλων των αστικών λυμάτων που απορρίπτονται σε αποχετευτικά δίκτυα οικισμών με ισοδύναμο πληθυσμό άνω των 15 000.
   Κατά τη λήξη της προθεσμίας που έταξε η Επιτροπή με την αιτιολογημένη της γνώμη (13 Σεπτεμβρίου 2005), 24 οικισμοί στην Ελλάδα δεν διέθεταν δίκτυο αποχέτευσης αστικών λυμάτων ή/και συστήματα επεξεργασίας των αστικών λυμάτων σύμφωνα με τις απαιτήσεις της οδηγίας.
   
      (1)  ΕΕ L 135 της 30.05.1991 σ. 40 — 52